Åndenes makt

Åndenes makt er en norsk dokumentarlignende underholdningsserie som ble sendt på TVNorge fra 2005 til 2021. Serien ble ledet av Tom Strømnæss,The TVDB.com, Åndenes makt. Besøkt 27. mars 2014. og omhandler fenomen og overnaturlige hendelser som påstås å være uforklarlige eller overnaturlige, og som de berørte mener de har behov for å få hjelp til å bli kvitt. 

Programmene er delt inn i tre hovedsekvenser hvor man først får en gjenfortelling fra de berørte om hvilke hendelser og fenomener som har oppstått på stedet, hvorpå deretter en påstått klarsynt går igjennom bygningen og gir sin fremstilling av det vedkommende opplever. Etter en «renselse» av bygningen, blir opplysningene som ble gitt av den klarsynte forsøkt sammenlignet med dokumenterbare historiske fakta, hvorpå programlederen i ettertid på nytt besøker lokaliteten for å få bekreftet eller avkreftet om der har vært forandringer etter renselsen.

Åndenes makt ble første gang vist den 2. oktober 2005. Blant de påstått klarsynte som har opptrådt jevnlig i programmet er Gro-Helen Tørum, Lilli Bendriss og svenske Lena Ranehag. I 2016 ble Michael Winger, kjent fra programmet Jakten på den 6. sans, en del av det klarsynte teamet. Fra 2010 til 2013 var programmet det mest sette på TVNorge, med rundt  seere i uka.NRK kultur og underholdning 9. september 2013, Rekord-sterk start for Åndenes makt. Besøkt 27. mars 2014.Nettavisen 3. oktober 2011, Strømmet til Åndenes makt. Besøkt 27. mars 2014. Seertallene ble halvert i 2014 som følge av at sendedagen ble flyttet fra søndag til onsdag.Kampanje 21. mars 2014, Seerflukt for «Åndenes makt» . Besøkt 27. mars 2014.

 Danmark og Sverige 
Programmet er tilsvarende det danske programmet ”Åndernes Magt” som TVNorge kjøpte lisensen til. Et tilsvarende konsept er også Ånderne vender tilbage, har blitt produsert i to sesonger for dansk TV3 med Ibi Støving som programleder,The TVDB.com, Ånderne vender tilbage. Besøkt 27. mars 2014.  og ble første gang sendt i Danmark den 23. mars 2011. I Sverige har programmet Det okända blitt sendt siden 2004. Programmet har de seneste årene blitt sendt på kanalen Sjuan med Caroline Giertz som programleder.

Kritikk
Både programkonseptet og de medvirkende har vært utsatt for kritikk. Programmet har blitt beskyldt for å spille på overtro og kvakksalveriAftenposten 10. oktober 2013, Feilslått formidling. Besøkt 27. mars 2014. og at suksessen skyldes at det alltid unnlates å lete etter bevis for at de rapporterte problemene kan ha en naturlig forklaring.Morgenbladet 30. januar 2014, Ved siden av vitenskapen. Besøkt 27. mars 2014. De påstått klarsynte har ved ulike anledninger blitt beskyldt for å være svindlereVG blogg 23. oktober 2006, Åndenes makt - en anmeldelse . Besøkt 27. mars 2014. og bløffmakere.Studentradioen i Bergen 21. november 2012, Slakt av Åndenes makt. Besøkt 27. mars 2014.

Programleder Tom Strømnæss har ved en rekke anledninger hevdet at det hverken jukses eller manipuleres og at de klarsynte heller ikke har fått kjennskap til noen av opplysningene rundt de ulike stedene på forhånd.VG 12. oktober 2013, «Åndenes makt»-Strømnæss: - Det skumleste til nå. Besøkt 27. mars 2014.  Strømnæss har også uttalt at det aldri har vært påstått at programmet er basert på fakta, men at det blir gjort et forsøk på å finne forklaringer på ulike fenomener som folk hevder å ha opplevd.

Referanser

 Eksterne lenker 
 TVNorge - Åndenes makt 

Kategori:TV-produksjoner på TVNorge
Kategori:Norske underholdningsprogrammer på TV
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene